title: Direktiva Komisije (EU) 2017/845 оd 17. svibnja 2017. o izmjeni Direktive 2008/56/EZ Europskog parlamenta i Vijeća u pogledu okvirnog popisa elemenata koje treba uzeti u obzir pri pripremi pomorskih strategija (Tekst značajan za EGP. )

text:
               18.5.2017

               HR

               Službeni list Europske unije

               L 125/27

         DIREKTIVA KOMISIJE (EU) 2017/845
   оd 17. svibnja 2017.
   o izmjeni Direktive 2008/56/EZ Europskog parlamenta i Vijeća u pogledu okvirnog popisa elemenata koje treba uzeti u obzir pri pripremi pomorskih strategija
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2008/56/EZ Europskog parlamenta i Vijeća od 17. lipnja 2008. o uspostavljanju okvira za djelovanje Zajednice u području politike morskog okoliša (Okvirna direktiva o pomorskoj strategiji) (1), a posebno njezin članak 24. stavak 1.;
   budući da:

               (1)

               Prilogom III. Direktivi 2008/56/EZ utvrđuje se okvirni popis karakteristika, pritisaka i utjecaja koji su navedeni u članku 8. stavku 1., članku 9. stavku 1., članku 9. stavku 3., članku 10. stavku 1., članku 11. stavku 1. i članku 24. te direktive.

               (2)

               Države članice su 2012. na temelju početne procjene svojih morskih voda u skladu s člankom 8. stavkom 1. Direktive 2008/56/EZ te kao dio prvog ciklusa provedbe svojih pomorskih strategija dostavile Komisiji skup značajki dobrog stanja okoliša i skup okolišnih ciljeva, u skladu s člankom 9. stavkom 2., odnosno člankom 10. stavkom 2. Direktive 2008/56/EZ. U Komisijinoj procjeni (2) tih izvješća država članica, u skladu s člankom 12. te direktive, naglašava se neodgodiva potreba za povećanjem napora ako države članice i Unija namjeravaju postići dobro stanje okoliša do 2020.

               (3)

               Kako bi se osiguralo da se drugim ciklusom provedbe pomorskih strategija država članica dodatno doprinese postizanju ciljeva iz Direktive 2008/56/EZ te usklađenijem utvrđivanju dobrog stanja okoliša, Komisija je u svojem izvješću o prvoj fazi provedbe preporučila da, na razini Unije, službe Komisije i države članice surađuju na preispitivanju, jačanju i poboljšanju Odluke Komisije 2010/477/EU (3) do 2015., s ciljem postizanja jasnijeg, jednostavnijeg, sažetijeg, usklađenijeg i usporedivog skupa kriterija i metodoloških standarda za dobro stanje okoliša te da istodobno preispitaju i prema potrebi revidiraju Prilog III. Okvirnoj direktivi o pomorskoj strategiji i razviju posebne smjernice kako bi se osigurao usklađeniji i dosljedniji pristup ocjenjivanju u sljedećem provedbenom ciklusu.

               (4)

               Preispitivanje Priloga III. Direktivi 2008/56/EZ potrebno je za nadopunu preispitivanja Odluke 2010/477/EU. Nadalje, odnos između Priloga III. Direktivi 2008/56/EZ i kvalitativnih deskriptora za utvrđivanje dobrog stanja okoliša navedenih u Prilogu I. toj direktivi implicitan je samo u toj direktivi te stoga nije dovoljno jasan. U radnom dokumentu službi Komisije iz 2011. (4) objašnjavaju se odnosi između kvalitativnih deskriptora iz Priloga I. Direktivi 2008/56/EZ, elemenata navedenih u Prilogu III. toj direktivi te kriterija i pokazatelja utvrđenih u Odluci 2010/477/EU, ali pružaju samo djelomično obrazloženje zbog njima svojstvenog sadržaja. Revizija Priloga III. Direktivi 2008/56/EZ potrebna je kako bi se ti odnosi dodatno razjasnili te olakšala njezina provedba boljim povezivanjem elemenata ekosustava i antropogenih pritisaka i utjecaja na morski okoliš s deskriptorima iz Priloga I. Direktivi 2008/56/EZ i s ishodom preispitivanja Odluke 2010/477/EU.

               (5)

               Prilogom III. Direktivi 2008/56/EZ trebali bi se utvrditi elementi za procjenu (članak 8. stavak 1. te direktive) s obzirom na dobro stanje okoliša (članak 9. stavak 1. te direktive), elementi za praćenje (članak 11. stavak 1. te direktive) kao nadopuna procjeni (npr. temperatura, salinitet) te elementi za razmatranje pri postavljanju ciljeva (članak 10. stavak 1. Direktive). Važnost tih elemenata razlikovat će se po regijama i državama članicama zbog različitih regionalnih obilježja. To znači da je elemente potrebno uzeti u obzir samo ako se smatraju „bitnim svojstvima i karakteristikama” ili „glavnim pritiscima i utjecajima” iz članka 8. stavka 1. točaka (a) i (b) Direktive 2008/56/EZ te ako se pojave u vodama dotične države članice.

               (6)

               Važno je osigurati jasnu povezanost između elemenata navedenih u Prilogu III. Direktivi 2008/56/EZ i kvalitativnih deskriptora iz Priloga I. toj Direktivi te kriterija i metodoloških standarda za dobro stanje okoliša morskih voda koje je utvrdila Komisija na temelju članka 9. stavka 3. Direktive 2008/56/EZ, kao i njihove primjene u vezi s člancima 8., 9., 10. i 11. Direktive 2008/56/EZ. U tom kontekstu, ti elementi moraju biti općeniti i načelno primjenjivi diljem Unije, uzimajući u obzir da Komisija može odrediti dodatne posebne elemente na temelju članka 9. stavka 3. Direktive 2008/56/EZ ili u kontekstu određivanja skupa karakteristika dobrog stanja okoliša u skladu s člankom 9. stavkom 1. te direktive.

               (7)

               Elemente iz tablica 1. i 2. u Prilogu III. Direktivi 2008/56/EZ trebalo bi detaljnije razjasniti u odnosu na elemente stanja (tablica 1.) i elemente pritiska i utjecaja (tablica 2.) te ih dovesti u izravnu vezu s kvalitativnim deskriptorima utvrđenima u Prilogu I. toj direktivi i time s kriterijima koje je Komisija utvrdila na temelju članka 9. stavka 3. Direktive 2008/56/EZ.

               (8)

               Za usmjeravanje procjena upotrebe morskih voda iz točke (c) članka 8. stavka 1. Direktive 2008/56/EZ i ljudskih aktivnosti iz točke (b) članka 8. stavka 1. te povezanog praćenja iz članka 11. te direktive, trebalo bi proširiti tablicu 2. kako bi sadržavala okvirni popis korištenja i ljudskih aktivnosti, a u svrhu osiguravanja dosljednosti njihove procjene u svim morskim regijama ili podregijama.

               (9)

               Prilog III. Direktivi 2008/56/EZ trebalo bi stoga na odgovarajući način izmijeniti.

               (10)

               Mjere predviđene u ovoj Direktivi u skladu su s mišljenjem regulatornog odbora osnovanog na temelju članka 25. stavka 1. Direktive 2008/56/EZ,

         DONIJELA JE OVU DIREKTIVU:
   Članak 1.
   Prilog III. Direktivi 2008/56/EZ zamjenjuje se tekstom iz Priloga ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 7. prosinca 2018. One Komisiji odmah dostavljaju tekst tih odredaba.
   Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   3.   Obveza prijenosa ove Direktive ne primjenjuje se na države članice bez morskih voda.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 17. svibnja 2017.

            Za Komisiju

            Predsjednik

         Jean-Claude JUNCKER

      (1)  SL L 164, 25.6.2008., str. 19.

      (2)  Izvješće Komisije Vijeću i Europskom parlamentu – Prva faza provedbe Okvirne direktive o pomorskoj strategiji (2008/56/EZ) – Ocjena Europske komisije i smjernice (COM(2014) 97 završna verzija, 20.2.2014.).

      (3)  Odluka Komisije 2010/477/EU od 1. rujna 2010. o kriterijima i metodološkim standardima za dobro stanje okoliša morskih voda (SL L 232, 2.9.2010., str. 14.).

      (4)  Radni dokument službi Komisije SEC(2011) 1255.

      PRILOG
      „
            PRILOG III.

               Okvirni popis elemenata ekosustava, antropogenih pritisaka i ljudskih aktivnosti od značaja za morske vode

            (na koji se odnose članak 8. stavak 1., članak 9. stavak 1., članak 9. stavak 3., članak 10. stavak 1., članak 11. stavak 1. i članak 24.)

               Tablica 1.

               Struktura, funkcije i procesi u morskim ekosustavima

            od posebne važnosti za članak 8. stavak 1. točku (a), te članke 9. i 11.

                        Tema

                        Elementi ekosustava

                        Mogući parametri i karakteristike (napomena 1.)

                        Relevantni kvalitativni deskriptori utvrđeni u Prilogu I. (napomene 2. i 3.)

                        Vrsta

                        Skupine vrsta (napomena 4.) morskih ptica, sisavaca, gmazova, riba i glavonožaca u morskoj regiji ili podregiji

                        Prostorna i vremenska varijacija po vrsti ili populaciji:

                                    —

                                    rasprostranjenost, brojnost i/ili biomasa

                                    —

                                    veličina, dobna i spolna struktura

                                    —

                                    plodnost, stope preživljavanja i smrtnosti/ozljeda

                                    —

                                    ponašanje uključujući kretanje i seobu

                                    —

                                    stanište vrste (površina, prikladnost)

                              Sastav vrsta skupine

                        (1); (3)

                        Staništa

                        Široki tipovi staništa vodenog stupca (pelagijski) i morskog dna (bentoski) (napomena 5.) ili drugi tipovi staništa, uključujući s njima povezane biološke zajednice diljem morske regije ili podregije

                        Po tipu staništa:

                                    —

                                    rasprostranjenost i površina staništa (i volumen, ako je primjereno)

                                    —

                                    sastav vrsta, brojnost i/ili biomasa (prostorna i vremenska varijacija)

                                    —

                                    veličina i dobna struktura vrste (ako je primjereno)

                                    —

                                    fizička, hidrološka i kemijska svojstva

                              Dodatno za pelagijska staništa:

                                    —

                                    koncentracija klorofila a

                                    —

                                    frekvencija i površina cvjetanja planktona

                        (1); (6)

                        Ekosustavi, uključujući hranidbene mreže

                        Struktura, funkcije i procesi u ekosustavu, koji obuhvaćaju:

                                    —

                                    fizička i hidrološka svojstva

                                    —

                                    kemijska svojstva

                                    —

                                    biološka svojstva

                                    —

                                    funkcije i procese

                        Prostorna i vremenska varijacija u:

                                    —

                                    temperaturi i ledu

                                    —

                                    hidrologiji (valni režim i režim strujanja; uzlazne struje, miješanje, vrijeme zadržavanja, dotok slatke vode; razina mora)

                                    —

                                    batimetrija

                                    —

                                    zamućenost (opterećenja muljem/sedimentom), prozirnost, zvuk

                                    —

                                    supstrat i morfologija morskog dna

                                    —

                                    salinitet, hranjive tvari (N, P), organski ugljik, otopljeni plinovi (pCO2, O2) i pH

                                    —

                                    veze između staništa i vrsta morskih ptica, sisavaca, gmazova, riba i glavonožaca

                                    —

                                    struktura pelagijsko-bentoske zajednice

                                    —

                                    produktivnost

                        (1); (4)

               Napomene koje se odnose na tablicu 1.

                        Napomena 1.:

                        Okvirni popis relevantnih parametara i karakteristika za vrste, staništa i ekosustave, prikazan je tako da odražava parametre na koje utječu pritisci iz tablice 2. ovog Priloga i koji su važni za kriterije utvrđene u skladu s člankom 9. stavkom 3. Posebne parametre i značajke koji će se koristiti za praćenje i procjenu trebalo bi odrediti u skladu sa zahtjevima ove Direktive, uključujući one iz članaka od 8. do 11.

                        Napomena 2.:

                        Brojevi u ovom stupcu odnose se na odgovarajuće numerirane točke iz Priloga I.

                        Napomena 3.:

                        U tablici 1. navedeni su samo kvalitativni deskriptori stanja okoliša (1), (3), (4) i (6) za koje su kriteriji utvrđeni u skladu s člankom 9. stavkom 3. Svi drugi kvalitativni deskriptori pritiska na okoliš iz Priloga I. mogu biti relevantni za pojedinu temu.

                        Napomena 4.:

                        Te skupine vrsta dodatno su određene u dijelu II. Priloga Odluci Komisije (EU) 2017/848 od 17. svibnja 2017. o utvrđivanju kriterija i metodoloških standarda za dobro stanje okoliša morskih voda, kao i specifikacija i standardiziranih metoda za praćenje i procjenu te o stavljanju izvan snage Odluke 2010/477/EU (vidjeti str. 43 ovog Službenog lista).

                        Napomena 5.:

                        Ti široki tipovi staništa pobliže su određeni u dijelu II. Priloga Odluci (EU) 2017/848.

               Tablica 2.

               Antropogeni pritisci, upotrebe i ljudske aktivnosti u morskom okolišu ili s utjecajem na njega

                                    2.a

                                    Antropogeni pritisci na morski okoliš
                                    od posebne važnosti za članak 8. stavak 1. točke (a) i (b) te članke 9., 10. i 11.

                        Tema

                        Pritisak (napomena 1.)

                        Mogući parametri

                        Relevantni kvalitativni deskriptori utvrđeni u Prilogu I. (napomene 2. i 3.)

                        Biološki

                        Unošenje ili širenje neautohtone vrste

                        Intenzitet i prostorna i vremenska varijacija pritiska u morskom okolišu i, prema potrebi, na izvoru
                        Za procjenu utjecaja pritiska na okoliš, odabrati relevantne elemente ekosustava i parametre iz tablice 1.

                        (2)

                        Unos mikrobnih patogena

                        Unos genetski promijenjenih vrsta i premještaj zavičajnih vrsta

                        Gubitak, ili promjena, prirodnih bioloških zajednica zbog uzgoja životinjske ili biljne vrste

                        Uznemiravanje vrsta (npr. na mjestu razmnožavanja, odmora i hranjenja) zbog ljudske prisutnosti

                        Uklanjanje divljih vrsta ili smrtnost/ozljeda kod divljih vrsta (komercijalnim i rekreacijskim ribolovom i drugim aktivnostima)

                        (3)

                        Fizički

                        Fizičko remećenje morskog dna (privremeno ili reverzibilno)

                        (6); (7)

                        Fizički gubitak (zbog stalnih promjena supstrata ili morfologije morskog dna i vađenja supstrata morskog dna)

                        Promjene hidroloških uvjeta

                        Tvari, otpad i energija

                        Unos hranjivih tvari – raspršeni izvori, točkasti izvori, atmosfersko odlaganje

                        (5)

                        Unos organskih tvari – raspršeni izvori i točkasti izvori

                        Unos drugih tvari (npr. sintetičke tvari, nesintetičke tvari, radionuklidi) – raspršeni izvori, točkasti izvori, atmosfersko odlaganje, akutni događaji

                        (8); (9)

                        Unos otpada (krute otpadne tvari, uključujući mikrootpad)

                        (10)

                        Unos antropogenih zvukova (impulsni, kontinuirani)

                        (11)

                        Unos drugih oblika energije (uključujući elektromagnetska polja, svjetlost i toplinu)

                        Unos vode – točkasti izvori (npr. slana voda)

                                    2.b

                                    Upotrebe i ljudske aktivnosti u morskom okolišu ili s utjecajem na njega
                                    od posebne važnosti za članak 8. stavak 1. točke (b) i (c) (samo aktivnosti označene * su važne za članak 8. stavak 1. točku (c)) i članke 10. i 13.

                        Tema

                        Aktivnost

                        Fizičko restrukturiranje rijeka, obale ili morskog dna (upravljanje vodama)

                        Pridobivanje zemljišta

                        Usmjeravanje i ostale izmjene vodotokova

                        Obrana priobalnih područja i zaštita od poplava*

                        Odobalni objekti (osim za naftu/plin/obnovljive izvore)*

                        Restrukturiranje morfologije morskog dna, uključujući jaružanje i odlaganje materijala*

                        Vađenje neživih resursa

                        Dobivanje minerala (kamen, metalne rudače, šljunak, pijesak, ljušture)*

                        Vađenje nafte i plina, uključujući infrastrukturu*

                        Vađenje soli*

                        Dobivanje vode*

                        Proizvodnja energije

                        Proizvodnja energije iz obnovljivih izvora (vjetar, valovi i plima i oseka), uključujući infrastrukturu*

                        Proizvodnja energije iz neobnovljivih izvora

                        Prijenos električne energije i komunikacija (kabeli)*

                        Vađenje živih resursa

                        Izlov ribe i školjkaša (profesionalni, rekreacijski)*

                        Prerada ribe i školjkaša*

                        Prikupljanje morskih biljaka*

                        Lov i prikupljanje u druge svrhe*

                        Uzgajanje živih resursa

                        Akvakultura – morska, uključujući infrastrukturu*

                        Akvakultura – slatkovodna

                        Poljoprivreda

                        Šumarstvo

                        Promet

                        Prometna infrastruktura*

                        Promet – brodski*

                        Promet – zračni

                        Promet – kopneni

                        Gradska i industrijska upotreba

                        Gradska upotreba

                        Industrijska upotreba

                        Obrada i zbrinjavanje otpada*

                        Turizam i slobodno vrijeme

                        Infrastruktura za turizam i slobodno vrijeme*

                        Turističke aktivnosti i aktivnosti u slobodno vrijeme*

                        Sigurnost/obrana

                        Vojne operacije (u skladu s člankom 2. stavkom 2.)

                        Obrazovanje i istraživanje

                        Istraživanje, prikupljanje podataka i obrazovne aktivnosti*

               Napomene koje se odnose na tablicu 2.

                        Napomena 1.:

                        Procjene pritisaka trebale bi se temeljiti na njihovim razinama u morskom okolišu i, ako je primjereno, stopama unosa (iz kopnenih ili atmosferskih izvora) u morski okoliš.

                        Napomena 2.:

                        Brojevi u ovom stupcu odnose se na odgovarajuće numerirane točke iz Priloga I.

                        Napomena 3.:

                        U tablici 2.a navedeni su samo kvalitativni deskriptori pritiska na okoliš (2), (3), (5), (6), (7), (8), (9), (10) i (11), za koje su kriteriji utvrđeni u skladu s člankom 9. stavkom 3. Svi drugi kvalitativni deskriptori stanja okoliša iz Priloga I. mogu biti relevantni za pojedinu temu.”


title: Direktiva Komisije 2004/63/EZ od 26. travnja 2004. o izmjeni Direktive Vijeća 2003/79/EZ s obzirom na vremenska ograničenja  Tekst značajan za EGP

text:
               03/Sv. 45

               HR

               Službeni list Europske unije

               237

         32004L0063

               L 125/41

               SLUŽBENI LIST EUROPSKE UNIJE

         DIREKTIVA KOMISIJE 2004/63/EZ
   od 26. travnja 2004.
   o izmjeni Direktive Vijeća 2003/79/EZ s obzirom na vremenska ograničenja
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 1.,
   budući da:

               (1)

               Direktiva Komisije 2003/79/EZ (2) izmjenjuje Direktivu Vijeća 91/414/EEZ radi uvrštavanja Coniothyrium minitans kao aktivne tvari u Prilog I. toj Direktivi.

               (2)

               Nakon uvrštavanja nove aktivne tvari, državama članicama treba omogućiti razumno vremensko razdoblje unutar kojeg se trebaju provesti odredbe Direktive 91/414/EEZ u pogledu sredstava za zaštitu bilja koji sadrže tu aktivnu tvar, a posebno ponovnu ocjenu postojećih privremenih registracija, i najkasnije do kraja tog razdoblja, ponovno registrirati ta sredstva, izmijeniti ih ili ukinuti u skladu s odredbama predviđenima u Direktivi 91/414/EEZ.

               (3)

               Vremenski rokovi za provedbu dani u Direktivi 2003/79 nisu usklađeni s vremenskim rokovima danim za druge nove aktivne tvari. Kako bi se uskladio pristup za sve tvari trenutačno u fazi ponovne ocjene, treba izbjeći bilo kakvu značajnu razliku između vremenskih rokova primjenljivih na različite nove aktivne tvari.

               (4)

               Direktivu 2003/79/EZ treba stoga na odgovarajući način izmijeniti.

               (5)

               Mjere predviđene u ovoj Direktivi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU DIREKTIVU:
   Članak 1.
   Članak 3. Direktive 2003/79/EZ mijenja se kako slijedi:
   Stavak 2. zamjenjuje se sljedećim:

      „2.   Za svaki registrirano sredstvo za zaštitu bilja koji sadrži Coniothyrium minitans bilo kao jedinu aktivnu tvar ili kao jednu od više aktivnih tvari koje su navedene u Prilogu I. Direktivi 91/414/EEZ, najkasnije do 31. prosinca 2003., države članice će ponovno ocijeniti sredstvo u skladu s jedinstvenim načelima predviđenim Prilogom VI. Direktivi 91/414/EEZ, na temelju dokumentacije koja udovoljava zahtjevima Priloga III. toj Direktivi. Na temelju te ocjene, one određuju udovoljava li sredstvo uvjetima izloženim u članku 4. stavku 1. točkama (b), (c), (d) i (e) Direktive 91/414/EEZ.
      Slijedom tog određivanja, države članice će:

                  (a)

                  u slučaju sredstva koje sadrži Coniothyrium minitans kao jedinu aktivnu tvar, ako je to nužno, izmijeniti ili ukinuti registraciju najkasnije do 30. lipnja 2005.; ili

                  (b)

                  u slučaju sredstava koji sadrži Coniothyrium minitans kao jednu od više aktivnih tvari, ako je to nužno, izmijeniti ili ukinuti registraciju najkasnije 30. lipnja 2005. ili do datuma određenog za takvu izmjenu ili ukidanje u određenoj Direktivi ili direktivama koje dodaju dotičnu tvar ili tvari Prilogu I. Direktivi 91/414/EEZ, koji god od tih datuma pada kasnije.”

   Članak 2.
   Ova Direktiva stupa na snagu dvadesetog dana od dana objave.
   Članak 3.
   Ova je Direktiva upućena državama članicama.

      Sastavljeno u Bruxellesu 26. travnja 2004.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2004/30/EZ (SL L 77, 13.3.2004., str. 50.).

      (2)  SL L 205, 14.8.2003., str. 16.


title: Direktiva Komisije 2004/65/EZ od 26. travnja 2004. o izmjeni Direktive Vijeća 2003/68/EZ s obzirom na vremenska ograničenja  Tekst značajan za EGP

text:
               03/Sv. 44

               HR

               Službeni list Europske unije

               3

         32004L0065

               L 125/43

               SLUŽBENI LIST EUROPSKE UNIJE

         DIREKTIVA KOMISIJE 2004/65/EZ
   od 26. travnja 2004.
   o izmjeni Direktive Vijeća 2003/68/EZ s obzirom na vremenska ograničenja
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 1.,
   budući da:

               (1)

               Direktivom Komisije 2003/68/EZ (2) izmjenjuje se Direktiva Vijeća 91/414/EEZ radi uključivanja aktivnih tvari trifloksistrobin, karfentrazon-etil, mezotrion, fenamidon i izoksaflutol kao aktivnih tvari u Prilog I. toj Direktivi.

               (2)

               Nakon uključivanja nove aktivne tvari, državama članicama treba se omogućiti razumno vremensko razdoblje unutar kojeg trebaju provesti odredbe Direktive 91/414/EEZ u pogledu sredstava za zaštitu bilja koji sadrže tu aktivnu tvar, a posebno ponovnu ocjenu postojećih privremenih registracija, i najkasnije do kraja tog razdoblja, ponovno registrirati ta sredstva, izmijeniti ih ili ukinuti u skladu s odredbama predviđenim Direktivom 91/414/EEZ.

               (3)

               Vremenski rokovi za provedbu dani u Direktivi 2003/68/EZ nisu usklađeni s vremenskim rokovima danim za druge nove aktivne tvari. Kako bi se uskladio pristup za sve tvari trenutačno u fazi ponovne ocjene, treba izbjeći bilo kakvu značajnu razliku između vremenskih rokova primjenjivih na različite nove aktivne tvari.

               (4)

               Stoga je primjereno prikladno izmijeniti Direktivu 2003/68/EZ.

               (5)

               Mjere predviđene ovom Direktivom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU DIREKTIVU:
   Članak 1.
   Članak 3. Direktive 2003/68/EZ mijenja se kako slijedi:
   Stavak 2. zamjenjuje se sljedećim:

      „2.   Za svako registrirano sredstvo za zaštitu bilja koji sadrži trifloksistrobin, karfentrazon-etil, mezotrion, fenamidon ili izoksaflutol bilo kao jedinu aktivnu tvar, ili kao jednu od više aktivnih tvari koje su navedene u Prilogu I. Direktivi 91/414/EEZ, najkasnije do 30. rujna 2003., države članice će ponovno ocijeniti sredstvo u skladu s jedinstvenim načelima predviđenim Prilogom VI. Direktivi 91/414/EEZ, na temelju dokumentacije koja udovoljava zahtjevima Priloga III. toj Direktivi. Na temelju te ocjene, one određuju udovoljava li sredstvo uvjetima izloženim u članku 4. stavku 1. točkama (b), (c), (d) i (e) Direktive 91/414/EEZ.
      Slijedom tog određivanja, države članice će:

                  (a)

                  u slučaju sredstva koja sadrže trifloksistrobin, karfentrazon-etil, mezotrion, fenamidon ili izoksaflutol kao jedinu aktivnu tvar, ako je to nužno, izmijeniti ili ukinuti registraciju najkasnije do 31. ožujka 2005.; ili

                  (b)

                  u slučaju sredstva koji sadrži trifloksistrobin, karfentrazon-etil, mezotrion, fenamidon ili izoksaflutol kao jednu od više aktivnih tvari, ako je to nužno, izmijeniti ili ukinuti registraciju najkasnije do 31. ožujka 2005. ili do datuma određenog za takvu izmjenu ili ukidanje u određenoj Direktivi ili direktivama koje dodaju dotičnu tvar ili tvari Prilogu I. Direktivi 91/414/EEZ, koji god od tih datuma pada kasnije.”

   Članak 2.
   Ova Direktiva stupa na snagu dvadesetog dana od dana objave.
   Članak 3.
   Ova je Direktiva upućena državama članicama.

      Sastavljeno u Bruxellesu 26. travnja 2004.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2004/30/EZ (SL L 77, 13.3.2004., str. 50.).

      (2)  SL L 177, 16.7.2003., str. 12.


title: Direktiva Komisije 2007/72/EZ od 13. prosinca 2007. o izmjeni Direktive Vijeća 66/401/EEZ u pogledu uvrštavanja vrste Galega orientalis Lam.  Tekst značajan za EGP

text:
               03/Sv. 57

               HR

               Službeni list Europske unije

               90

         32007L0072

               L 329/37

               SLUŽBENI LIST EUROPSKE UNIJE

         DIREKTIVA KOMISIJE 2007/72/EZ
   od 13. prosinca 2007.
   o izmjeni Direktive Vijeća 66/401/EEZ u pogledu uvrštavanja vrste Galega orientalis Lam.
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), posebno njezin članak 2. stavak 1.a,
   budući da:

               (1)

                  Galega orientalis Lam. je krmno bilje koje se u velikoj mjeri uzgaja u određenim državama članicama i ima značajnu ulogu u poboljšanju kakvoće stočne hrane.

               (2)

               Ova vrsta trenutačno nije obuhvaćena jedinstvenim pravilima o certifikaciji sjemena na temelju Direktive 66/401/EEZ te se stoga dotično sjeme ne može stavljati u slobodan promet.

               (3)

               Budući da vrsta Galega orientalis Lam. ispunjava sve bitne uvjete za certificiranje, trebalo bi je uvrstiti u popis u Direktivi 66/401/EEZ.

               (4)

               Mjere predviđene ovom Direktivom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU DIREKTIVU:
   Članak 1.
   Direktiva 66/401/EEZ mijenja se kako slijedi:

               1.

               U članku 2. stavku 1. podstavku A točki (b) sljedeći se unos umeće između rubrike „Leguminosae” i „Hedysarum coronarium L. Sulla”:
               „Galega orientalis Lam. krmna galega”;

               2.

               U članku 3. stavku 1. sljedeći se unos umeće između „Festuca rubra L. x Festulolium” i „Lolium multiflorum Lam.”:
               „Galega orientalis Lam. krmna galega”;

               3.

               Prilozi II. i III. mijenjaju se kako je navedeno u Prilogu ovoj Direktivi.

         Članak 2.
   Prijenos
   Države članice donose zakone i druge propise potrebne za usklađivanje s ovom Direktivom najkasnije do 31. prosinca 2008.. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 13. prosinca 2007.

            Za Komisiju

         Markos KYPRIANOU

            Član Komisije

      (1)  SL 125, 11.7.1966., str. 2298/66. Direktiva kako je zadnje izmijenjena Direktivom 2004/117/EZ (SL L 14, 18.1.2005., str. 18.)

      PRILOG

                  1.

                  Prilog II. Direktivi 66/401/EEZ mijenja se kako slijedi:

                              (a)

                              u tablici u točki 2.A odjeljka I. „CERTIFICIRANO SJEME”, između rubrike „LEGUMINOSAE” i „Hedysarum coronarium” umeće se sljedeći redak:

                                          Vrsta

                                          Klijavost

                                          Analitička čistoća

                                          Najveći sadržaj sjemena drugih biljnih vrsta u uzorku mase navedene u stupcu 4. Priloga III. (ukupno po stupcu)

                                          Uvjeti u pogledu sadržaja sjemena lupine druge boje i sjemena gorke lupine

                                          Najmanja klijavost (% čistog sjemena)

                                          Najveći sadržaj tvrdog sjemena (% čistog sjemena)

                                          Najmanja analitička čistoća (maseni %)

                                          Najveći udio sjemena drugih biljnih vrsta maseni %)

                                          Ukupno

                                          Pojedinačne vrste

                                          Agropyron repens

                                          Alopecurus myosuroides

                                             Melilotus spp.

                                          Raphanus raphanistrum

                                          Sinapis arvensis

                                          Avena fatua, Avena ludoviciana, Avena sterilis

                                             Cuscuta spp.

                                             Rumex spp. osim Rumex acetosella i Rumex maritimus

                                          1

                                          2

                                          3

                                          4

                                          5

                                          6

                                          7

                                          8

                                          9

                                          10

                                          11

                                          12

                                          13

                                          14

                                          15

                                          „Galega orientalis Lam.

                                          60

                                          40

                                          97

                                          2,0

                                          1,5

                                          0,3

                                          0

                                          0

                                          0

                                          0 (l) (m)

                                          10 (n)”

                              (b)

                              u tablici u točki 2.A odjeljka II. „OSNOVNO SJEME”, između rubrike „LEGUMINOSAE” i „Hedysarum coronarium” umeće se sljedeći redak:

                                          Vrsta

                                          Najveći sadržaj sjemena drugih biljnih vrsti

                                          Drugi standardi ili uvjeti

                                          Ukupno
                                          (maseni %)

                                          Sadržaj prema broju u uzorku mase navedene u stupcu 4. Priloga 3. (ukupno po stupcu)

                                          Pojedinačne vrste

                                             Rumex spp. osim Rumex acetosella i Rumex maritimus

                                          Agropyron repens

                                          Alopecurus myosuroides

                                             Melilotus spp.

                                          1

                                          2

                                          3

                                          4

                                          5

                                          6

                                          7

                                          8

                                          „Galega orientalis Lam.

                                          0,3

                                          20

                                          2

                                          0 (e)

                                          (j)”

                  2.

                  U Prilogu III., u tablici se umeće sljedeći redak između rubrike „LEGUMINOSAE” i „Hedysarum coronarium”:

                              Vrsta

                              Najveća masa serije (u tonama)

                              Najveća masa uzorka uzetog iz serije (u gramima)

                              Masa uzorka za određivanja prema broju koja su predviđena u stupcima 12. do 14. Priloga II. Poglavlja I. (2) (A) i stupcima 3. do 7. Priloga II. Poglavlja II. (2)(A) (u gramima)

                              1

                              2

                              3

                              4

                              „Galega orientalis Lam.

                              10

                              250

                              200 ”


title: Direktiva 2006/31/EZ Europskog parlamenta i Vijeća od 5. travnja 2006. o izmjeni Direktive 2004/39/EZ o tržištima financijskih instrumenata u pogledu određenih rokova  Tekst značajan za EGP

text:
               06/Sv. 006

               HR

               Službeni list Europske unije

               26

         32006L0031

               L 114/60

               SLUŽBENI LIST EUROPSKE UNIJE

               05.04.2006.

      DIREKTIVA 2006/31/EZ EUROPSKOG PARLAMENTA I VIJEĆA

   od 5. travnja 2006.
   o izmjeni Direktive 2004/39/EZ o tržištima financijskih instrumenata u pogledu određenih rokova
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 47. stavak 2.,
   uzimajući u obzir prijedlog Komisije,
   nakon savjetovanja s Europskim gospodarskim i socijalnim odborom,
   uzimajući u obzir mišljenje Europske središnje banke (1),
   u skladu s postupkom utvrđenim u članku 251. Ugovora (2),
   budući da:

               (1)

               Direktiva 2004/39/EZ Europskog parlamenta i Vijeća od 21. travnja 2004. o tržištima financijskih instrumenata (3) uvodi sveobuhvatan regulatorni režim s ciljem osiguranja visoke kvalitete izvršenja transakcija ulagatelja.

               (2)

               Direktivom 2004/39/EZ predviđa se da države članice donose zakone i druge propise potrebne za usklađivanje s tom Direktivom do 30. travnja 2006. Kako bi se osigurala jedinstvena primjena u državama članicama, potrebno je dopuniti znatan broj složenih odredbi navedene Direktive provedbenim mjerama koje treba donijeti Komisija tijekom razdoblja u kojem ih države članice prenose u nacionalno zakonodavstvo. Budući da se države članice ne mogu u potpunosti pripremiti i dovršiti svoje nacionalne zakone dok nije jasan sadržaj provedbenih mjera, one bi mogle imati problema prilikom poštivanja sadašnjeg roka za prenošenje.

               (3)

               Radi usklađivanja sa zahtjevima Direktive 2004/39/EZ i nacionalnim provedbenim zakonodavstvom, investicijska društva i drugi subjekti koji imaju odobrenja za rad možda će trebati uvesti nove sustave informatičke tehnologije, nove organizacijske strukture te postupke izvješćivanja i vođenja evidencije ili izvršiti značajne izmjene postojećih sustava i praksi. Ovo će biti moguće učiniti tek nakon što se utvrdi sadržaj provedbenih mjera koje treba donijeti Komisija i nacionalnog zakonodavstva kojim se Direktiva prenosi.

               (4)

               Kako bi Direktiva imala puni učinak, također je potrebno da Direktiva 2004/39/EZ i njene provedbene mjere budu prenesene u nacionalno pravo ili da se istodobno izravno primjenjuju u državama članicama.

               (5)

               Stoga je primjereno državama članicama produžiti rok za prenošenje Direktive 2004/39/EZ u nacionalno pravo. Slično tome, investicijskim društvima i kreditnim institucijama trebalo bi odgoditi rok za usklađivanje s novim zahtjevima za razdoblje nakon što države članice dovrše prenošenje u nacionalno pravo.

               (6)

               S obzirom na uzajamno djelovanje različitih odredbi Direktive 2004/39/EZ, primjereno je da se svako produženje rokova primjenjuje na sve odredbe navedene Direktive. Svako produženje rokova za prenošenje i primjenu trebalo bi biti razmjerno i ne bi smjelo prelaziti potrebe država članica i subjekata koji imaju odobrenja za rad. Kako bi se izbjegla rascjepkanost koja bi mogla ometati funkcioniranje unutarnjeg tržišta vrijednosnih papira, države članice trebale bi istodobno primjenjivati odredbe Direktive 2004/39/EZ.

               (7)

               Europski parlament je u svojoj Rezoluciji od 5. veljače 2002. o provedbi zakonodavstva o financijskim uslugama (4) zatražio da bi Europski parlament i Vijeće trebali imati jednaku ulogu u nadzoru načina na koji Komisija provodi svoju izvršnu ulogu, kako bi se odrazile zakonodavne ovlasti Europskog parlamenta u skladu s člankom 251. Ugovora. Komisija je u svečanoj izjavi, koju je istog dana dao njezin predsjednik pred Europskim parlamentom, podržala ovaj zahtjev. Komisija je 11. prosinca 2002. predložila izmjene Odluke Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (5) i zatim je 22. travnja 2004. podnijela izmijenjeni prijedlog. Europski parlament smatra da ovaj prijedlog ne štiti njegove zakonodavne nadležnosti. Prema njegovom mišljenju, Europski parlament i Vijeće trebali bi imati mogućnost da ocijene dodjeljivanje provedbenih ovlasti Komisiji unutar utvrđenog razdoblja. Stoga je primjereno ograničiti razdoblje u kojem Komisija može donijeti provedbene mjere.

               (8)

               Europskom parlamentu trebalo bi dati rok tri mjeseca od prvog prijenosa nacrta izmjena te provedbenih mjera kako bi mu se omogućilo da ih razmotri i da svoje mišljenje. Međutim, ovaj se rok može skratiti u hitnim i opravdanim slučajevima. Ako u tom roku Europski parlament donese rezoluciju, Komisija bi trebala ponovno pregledati nacrt izmjena ili mjera.

               (9)

               Potrebne su daljnje posljedične izmjene kako bi se odgodili datumi za stavljanje izvan snage Direktive Vijeća 93/22/EEZ od 10. svibnja 1993. o investicijskim uslugama u području vrijednosnih papira (6) i za prijelazne odredbe utvrđene Direktivom 2004/39/EZ te za produženje rasporeda koji se odnosi na obveze izvješćivanja Komisije.

               (10)

               S obzirom na odgođeni rok između obveze država članica za prenošenje Direktive 2004/39/EZ u nacionalno pravo i roka za investicijska društva i kreditne institucije da postupe u skladu s novim zahtjevima, odredbe Direktive 2004/39/EZ neće imati učinka do 1. studenoga 2007.; stoga je primjereno staviti izvan snage Direktivu 93/22/EEZ s učinkom od 1. studenoga 2007.

               (11)

               Direktivu 2004/39/EZ treba stoga na odgovarajući način izmijeniti,

         DONIJELI SU OVU DIREKTIVU:
   Članak 1.
   Direktiva 2004/39/EZ mijenja se kako slijedi:

               1.

               Uvodna odredba 69. zamjenjuje se sljedećim:

                           „(69)

                           Europskom parlamentu treba dati rok tri mjeseca od prvog prijenosa nacrta izmjena te provedbenih mjera kako bi mu se omogućilo da ih razmotri i da svoje mišljenje. Međutim, ovaj se rok može skratiti u hitnim i opravdanim slučajevima. Ako u tom roku Europski parlament donese rezoluciju, Komisija treba ponovno pregledati nacrt izmjena ili mjera.”

               2.

               Članak 64. mijenja se kako slijedi:

                           (a)

                           umeće se sljedeći stavak:

                                       „2.a

                                       Nijedna od donesenih provedbenih mjera ne smije promijeniti ključne odredbe ove Direktive.”;

                           (b)

                           stavak 3. zamjenjuje se sljedećim:

                                       „3.

                                       Ne dovodeći u pitanje već donesene provedbene mjere, najkasnije 1. travnja 2008. obustavlja se primjena odredbi ove Direktive za koje se zahtijeva donošenje tehničkih propisa, izmjena te odluka u skladu sa stavkom 2. Odlučujući na prijedlog Komisije, Europski parlament i Vijeće mogu obnoviti predmetne odredbe u skladu s postupkom utvrđenim u članku 251. Ugovora i u tom smislu ih preispituju prije gore navedenog datuma.”

               3.

               Članak 65. zamjenjuje se sljedećim:
               „Članak 65.
               Izvješća i preispitivanje
               1.   Na temelju javnog savjetovanja i uzimajući u obzir rasprave s nadležnim tijelima, Komisija do 31. listopada 2007. podnosi izvješće Europskom parlamentu i Vijeću o mogućem proširenju područja primjene odredbi ove Direktive koje se odnose na propise o transparentnosti prije i nakon trgovanja za transakcije s financijskim instrumentima koji nisu dionice.
               2.   Do 31. listopada 2008. Komisija podnosi Europskom parlamentu i Vijeću izvješće o primjeni članka 27.
               3.   Na temelju javnog savjetovanja i uzimajući u obzir rasprave s nadležnim tijelima, Komisija do 30. travnja 2008. podnosi izvješće Europskom parlamentu i Vijeću o:

                           (a)

                           primjerenosti zadržavanja izuzeća iz članka 2. stavka 1. točke (k) za društva čija je glavna djelatnost trgovanje robnim izvedenicama za vlastiti račun;

                           (b)

                           odgovarajućim sadržajnim i formalnim zahtjevima za odobrenje za rad i nadzor nad društvima kao što su investicijska društva u smislu ove Direktive;

                           (c)

                           primjerenosti pravila za imenovanje vezanih zastupnika u obavljanju investicijskih usluga i/ili aktivnosti, posebno što se tiče njihovog nadzora;

                           (d)

                           primjerenosti zadržavanja izuzeća iz članka 2. stavka 1. točke (i).

                     4.   Do 30. travnja 2008. Komisija dostavlja Europskom parlamentu i Vijeću izvješće o stanju otklanjanja prepreka koje bi mogle sprečavati konsolidiranje podataka na europskoj razini koje mjesta trgovanja moraju objaviti.
               5.   Komisija može dostaviti prijedloge odgovarajućih izmjena ove Direktive na temelju izvješća iz stavaka od 1. do 4.
               6.   Uzimajući u obzir rasprave s nadležnim tijelima, Komisija do 31. listopada 2006. dostavlja izvješće Europskom parlamentu i Vijeću o daljnjoj primjerenosti zahtjeva za osiguranje od profesionalne odgovornosti koji za posrednike uvodi pravo Zajednice.”

               4.

               Članak 69. zamjenjuje se sljedećim:
               „Članak 69.
               Stavljanje izvan snage Direktive 93/22/EEZ
               Direktiva 93/22/EEZ stavlja se izvan snage s učinkom od 1. studenoga 2007. Upućivanja na Direktivu 93/22/EEZ smatraju se upućivanjima na ovu Direktivu. Upućivanja na pojmove definirane u Direktivi 93/22/EEZ ili na članke te Direktive smatraju se upućivanjima na jednake pojmove definirane u ovoj Direktivi ili na njezine članke.”

               5.

               U članku 70. prvi podstavak zamjenjuje se sljedećim:
               „Države članice donose zakone i druge propise potrebne za usklađivanje s ovom Direktivom do 31. siječnja 2007. One o tome odmah obavješćuju Komisiju.
               One primjenjuju te odredbe od 1. studenoga 2007.”

               6.

               U članku 71. stavci 1. do 5. zamjenjuju se sljedećim:
               „1.   Smatra se da investicijska društva kojima su već izdana odobrenja za rad u njihovoj matičnoj državi članici za pružanje investicijskih usluga prije 1. studenoga 2007. imaju odobrenje za rad i za potrebe ove Direktive, ako zakoni te države članice predviđaju kako prije početka poslovanja moraju ispuniti uvjete usporedive s onima predviđenim u člancima od 9. do 14.
               2.   Smatra se da uređeno tržište ili tržišni operater kojima su već izdana odobrenja za rad u njihovoj matičnoj državi članici prije 1. studenoga 2007. imaju odobrenje za rad i za potrebe ove Direktive, ako zakoni te države članice predviđaju kako uređeno tržište ili tržišni operater, ovisno o slučaju, moraju ispuniti uvjete usporedive s onima predviđenim u glavi III.
               3.   Smatra se da su vezani zastupnici koji su već upisani u javni registar prije 1. studenoga 2007. upisani u registar za potrebe ove Direktive, ako zakoni predmetnih država članica predviđaju da vezani zastupnici moraju ispuniti uvjete usporedive s onima predviđenim u članku 23.
               4.   Smatra se da su podaci koji su dostavljeni prije 1. studenoga 2007. za potrebe članaka 17., 18. ili 30. Direktive 93/22/EEZ, dostavljeni i u smislu članaka 31. i 32. ove Direktive.
               5.   Svaki postojeći sustav obuhvaćen definicijom MTP-a kojim upravlja tržišni operater uređenog tržišta smatra se, na zahtjev tržišnog operatera uređenog tržišta, MTP-om s izdanim odobrenjem za rad, pod uvjetom da postupa u skladu s pravilima jednakim onima koje propisuje ova Direktiva za odobrenje za rad i upravljanje MTP-om te da je predmetni zahtjev podnesen u roku osamnaest mjeseci nakon 1. studenoga 2007.”

         Članak 2.
   1.   Države članice donose zakone i druge propise potrebne za usklađivanje s ovom Direktivom do 31. siječnja 2007. One o tome odmah obavješćuju Komisiju.
   One primjenjuju te odredbe od 1. studenoga 2007.
   2.   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 3.
   Ova Direktiva stupa na snagu sljedećeg dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Strasbourgu 5. travnja 2006.

            Za Europski parlament

            Predsjednik

         J. BORRELL FONTELLES

            Za Vijeće

            Predsjednik

         H. WINKLER

      (1)  SL C 323, 20.12.2005., str. 31.

      (2)  Mišljenje Europskog parlamenta od 13. prosinca 2005. godine (još nije objavljeno u Službenom listu) i Odluka Vijeća od 10. ožujka 2006.

      (3)  SL L 145, 30.4.2004., str. 1.

      (4)  SL C 284 E, 21.11.2002., str. 115.

      (5)  SL L 184, 17.7.1999., str. 23.

      (6)  SL L 141, 11.6.1993., str. 27. Direktiva kako je zadnje izmijenjena Direktivom 2002/87/EZ Europskog parlamenta i Vijeća (SL L 35, 11.2.2003., str. 1.).


title: 82/893/EEZ: Direktiva Vijeća od 21. prosinca 1982. o izmjeni direktiva 64/432/EEZ i 72/461/EEZ s obzirom na određene mjere koje se odnose na slinavku i šap i vezikularnu bolest svinja

text:
               03/Sv. 017

               HR

               Službeni list Europske unije

               14

         31982L0893

               L 378/57

               SLUŽBENI LIST EUROPSKE UNIJE

               21.12.1982.

      DIREKTIVA VIJEĆA

   od 21. prosinca 1982.
   o izmjeni direktiva 64/432/EEZ i 72/461/EEZ s obzirom na određene mjere koje se odnose na slinavku i šap i vezikularnu bolest svinja
   (82/893/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 43. i 100.,
   uzimajući u obzir prijedlog Komisije,
   uzimajući u obzir mišljenje Skupštine (1),
   uzimajući u obzir mišljenje Gospodarskog i socijalnog odbora (2),
   budući da Direktiva 64/432/EEZ (3), kako je zadnje izmijenjena Direktivom 82/61/EEZ (4) predviđa uvjete kojima trebaju udovoljiti, u pogledu zdravlja, živa goveda i svinje namijenjene za trgovinu unutar Zajednice;
   budući da se, u pogledu razvoja slinavke i šapa i vezikularne bolesti svinja u Zajednici, mjere Zajednice predviđene člancima 4.a i 4.b Direktive 64/432/EEZ trebaju zadržati u dopunskom razdoblju; budući da se, nadalje, ako se slinavka i šap slučajno pojave u ograničenom dijelu područja države članice, mora zadržati pravo na primjenu dotičnih odredbi ako se bolest iskorijeni;
   budući da Direktiva 72/461/EEZ (5), kako je zadnje izmijenjena Direktivom 81/476/EEZ (6), predviđa uvjete kojima trebaju udovoljiti, u pogledu zdravlja, životinje čije je meso namijenjeno trgovini unutar Zajednice;
   budući da se, u pogledu trenda pojave slinavke i šapa u Zajednici, mjere Zajednice predviđene člankom 13. Direktive 72/461/EEZ trebaju zadržati,
   DONIJELO JE OVU DIREKTIVU:
   Članak 1.
   Direktiva 64/432/EEZ mijenja se kako slijedi:

               1.

               u prvom podstavku članka 4.a, datum „31. prosinca 1982.” zamjenjuje se sa „31. prosinca 1983.”;

               2.

               u članku 4.b:

                           (a)

                           u prvom i drugom podstavku „31. prosinca 1982.” zamjenjuje se sa „31. prosinca 1983.”;

                           (b)

                           dodaje se sljedeći stavak:
                           „Ovaj se članak nastavlja primjenjivati na:

                                       i.

                                       države članice određene u uvodnom dijelu prvog stavka u kojima se pojavila slinavka i šap u ograničenom dijelu područja i tamo je iskorijenjena;

                                       ii.

                                       države članice određene u točkama A i B prvog stavka u kojima se pojavila slinavka i šap u ograničenom dijelu područja i tamo je iskorijenjena.”

         Članak 2.
   U članku 13. Direktive 72/461/EEZ datum „31. prosinca 1982.” zamjenjuje se sa „31. prosinca 1983.”.
   Članak 3.
   Države članice donose zakone i druge propise potrebne za usklađivanje s ovom Direktivom najkasnije do 1. siječnja 1983.
   Članak 4.
   Ova je Odluka upućena državama članicama.

      Sastavljeno u Bruxellesu 21. prosinca 1982.

            Za Vijeće

            Predsjednik

         O. MØLLER

      (1)  Mišljenje doneseno 17. prosinca 1982. (još nije objavljeno u Službenom listu).

      (2)  Mišljenje doneseno 17. prosinca 1982. (još nije objavljeno u Službenom listu).

      (3)  SL 121, 29.7.1964., str. 1977/64.

      (4)  SL L 29, 6.2.1982., str. 13.

      (5)  SL L 302, 31.12.1972., str. 24.

      (6)  SL L 186, 8.7.1982., str. 20.


title: Direktiva Vijeća 2006/117/Euratom od 20. studenoga 2006. o nadzoru i kontroli pošiljaka radioaktivnog otpada i istrošenoga goriva

text:
               15/Sv. 002

               HR

               Službeni list Europske unije

               75

         32006L0117

               L 337/21

               SLUŽBENI LIST EUROPSKE UNIJE

               20.11.2006.

      DIREKTIVA VIJEĆA 2006/117/EURATOM

   od 20. studenoga 2006.
   o nadzoru i kontroli pošiljaka radioaktivnog otpada i istrošenoga goriva
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 31. stavak 2. i članak 32.,
   uzimajući u obzir prijedlog Komisije sastavljen nakon dobivanja mišljenja skupine osoba koje je između znanstvenih stručnjaka iz država članica imenovao Znanstveni i tehnički odbor, u skladu s člankom 31. Ugovora, i nakon savjetovanja s Europskim gospodarskim i socijalnim odborom (1),
   uzimajući u obzir mišljenje Europskog parlamenta (2),
   budući da:

               (1)

               Za djelatnosti vezane uz pošiljke radioaktivnog otpada ili istrošenoga goriva vrijede brojni zahtjevi iz pravnih instrumenata Zajednice i međunarodnih pravnih instrumenata, poglavito glede sigurnog prijevoza radioaktivnog materijala i uvjeta pod kojima se radioaktivni otpad ili istrošeno gorivo mogu odlagati ili skladištiti u zemlji odredišta.

               (2)

               Pored tih zahtjeva, zahtjevi zaštite zdravlja radnika i stanovništva nalažu da za pošiljke radioaktivnog otpada ili istrošenoga goriva između država članica, u Zajednicu i iz nje, vrijedi obvezan zajednički sustav prethodnog odobrenja.

               (3)

               U Rezoluciji Vijeća od 22. svibnja 2002. o uspostavljanju nacionalnih sustava nadzora i kontrole prisutnosti radioaktivnih materijala u reciklaži metalnih materijala u državama članicama (3) navodi se potreba da se radiološki rizik koji je posljedica prisutnosti radioaktivnih materijala među metalnim materijalima namijenjenim za recikliranje smanji na najmanju moguću mjeru.

               (4)

               Direktivom Vijeća 92/3/Euratom od 3. veljače 1992. o nadzoru i kontroli pošiljaka radioaktivnog otpada između država članica te u Zajednicu i iz nje (4), uspostavljen je sustav Zajednice za strogu kontrolu i prethodno odobrenje pošiljki radioaktivnog otpada, koji se dokazao kao zadovoljavajući. Ipak, u skladu sa stečenim iskustvom, trebalo bi ga izmijeniti kako bi se razjasnili i dodali neki koncepti i definicije, kako bi se uredili slučajevi koji su prethodno bili izostavljeni, kako bi se pojednostavio postojeći postupak za pošiljke radioaktivnog otpada između država članica i kako bi se osigurala usklađenost s drugim odredbama Zajednice i međunarodnim odredbama, poglavito sa Zajedničkom konvencijom o sigurnosti zbrinjavanja istrošenoga goriva i sigurnosti zbrinjavanja radioaktivnog otpada (dalje u tekstu: Zajednička konvencija), kojoj je Zajednica pristupila 2. siječnja 2006.

               (5)

               U okviru pete faze inicijative SLIM („Simpler Legislation for the Internal Market” - jednostavnije zakonodavstvo za unutarnje tržište) uspostavljena je radna skupina predstavnika država članica i korisnika kako bi proučila problematična područja na koja su ukazali korisnici Direktive 92/3/Euratom te je istodobno uskladila s trenutnim međunarodnim pravilima i instrumentima.

               (6)

               Postupak utvrđen Direktivom 92/3/Euratom u praksi je korišten samo kod pošiljaka istrošenoga goriva koje nije bilo namijenjeno za daljnju uporabu pa je stoga za potrebe te Direktive smatrano „radioaktivnim otpadom”. S radiološkog stajališta nije opravdano isključenje primjene takvih postupaka nadzora i kontrole za istrošeno gorivo koje je namijenjeno za preradu. Zato je primjereno da ova Direktiva obuhvati sve pošiljke istrošenoga goriva, bez obzira da li je namijenjeno za odlaganje ili preradu.

               (7)

               Svaka bi država članica trebala ostati u potpunosti odgovorna za odabir svoje vlastite politike o zbrinjavanju radioaktivnog otpada i istrošenoga goriva koji su pod njenom nadležnošću, pri čemu se neke države odlučuju za preradu istrošenoga goriva, druge za konačno odlaganje istrošenoga goriva za koje nije predviđena daljnja uporaba. Ova Direktiva zato ne bi smjela zadirati u prava država članica da izvoze svoje istrošeno gorivo za preradu i ništa u ovoj Direktivi ne bi smjelo naznačivati da država članica odredišta mora prihvatiti pošiljke radioaktivnog otpada i istrošenoga goriva za konačnu obradu ili odlaganje, osim u slučaju povrata pošiljki. Svako odbijanje takvih pošiljki mora biti opravdano na temelju mjerila utvrđenih u ovoj Direktivi.

               (8)

               Pojednostavljivanje postojećeg postupka ne bi smjelo ometati postojeća prava država članica da prigovore ili postave uvjete u odnosu na pošiljke radioaktivnog otpada za koje je potrebna njihova suglasnost. Prigovori ne bi smjeli biti proizvoljni, već bi se trebali temeljiti na odgovarajućim nacionalnim propisima, propisima Zajednice ili međunarodnim propisima. Ova Direktiva ne bi smjela zadirati u prava i obveze po međunarodnom pravu, a poglavito u izvršavanje prava i sloboda plovila i letjelica predviđenih u međunarodnom pravu u pogledu pomorske i riječne plovidbe te zračnog prometa.

               (9)

               Mogućnost države članice odredišta ili provoza da odbije automatski postupak izdavanja suglasnosti za pošiljke nameće neopravdani administrativni teret i stvara nesigurnost. Obvezno izdavanje potvrde o primitku zahtjeva od strane nadležnih tijela zemalja odredišta i provoza trebalo bi, uz produljenje roka za izdavanje suglasnosti, omogućiti da se s visokim stupnjem sigurnosti podrazumijeva prešutno odobrenje.

               (10)

               „Odobrenja” pošiljki u smislu ove Direktive ne bi smjela nadomjestiti bilo kakve posebne nacionalne zahtjeve za pošiljke kao što su dozvole za prijevoz.

               (11)

               Za zaštitu ljudskog zdravlja i okoliša od opasnosti koje nastaju iz radioaktivnog otpada, trebalo bi uzeti u obzir rizike koji nastaju izvan Zajednice. U slučajevima kada radioaktivni otpad i istrošeno gorivo napušta Zajednicu, treća zemlja odredišta trebala bi ne samo biti obaviještena o pošiljki, već bi za nju trebala dati svoju suglasnost.

               (12)

               Nadležna tijela države članice odredišta trebala bi surađivati i povezivati se s drugim sudjelujućim nadležnim tijelima kako bi se spriječilo nepotrebno kašnjenje i kako bi se osigurao neometan tijek postupka suglasnosti kojeg utvrđuje ova Direktiva.

               (13)

               Zahtjev da osoba odgovorna za pošiljku mora u slučaju neuspjele pošiljke prema potrebi poduzeti korektivne sigurnosne mjere ne bi smio sprečavati primjenu mehanizama koje su na nacionalnoj razini uredile države članice.

               (14)

               Zahtjev da troškove koji nastaju u slučaju neuspjele pošiljke snosi posjednik ne bi smio sprečavati primjenu mehanizama koje su na nacionalnoj razini uredile države članice niti primjenu bilo kakvog ugovornog sporazuma između posjednika i bilo koje druge osobe koja sudjeluje u pošiljci.

               (15)

               Dok bi radioaktivni otpad trebalo, koliko je to u skladu sa sigurnim zbrinjavanjem takvog materijala, odlagati u državi u kojoj je nastao, države bi članice trebale između sebe poticati sporazume koji omogućuju sigurno i učinkovito zbrinjavanje radioaktivnog otpada ili istrošenoga goriva iz država članica koje proizvode otpad u malim količinama i u kojima izgradnja odgovarajućih objekata ne bi bila opravdana s radiološkog stajališta.

               (16)

               Ako je između primatelja u trećoj zemlji i posjednika u trećoj zemlji sklopljen sporazum u skladu s člankom 27. Zajedničke konvencije, isti se sporazum može koristiti u smislu ove Direktive.

               (17)

               U smislu ove Direktive i s obzirom na prethodno iskustvo primjereno je prilagoditi postojeći standardni dokument. Zbog jasnoće bi trebalo utvrditi obvezu da se novi standardni dokument pripremi do datuma prijenosa ove Direktive. Međutim, u slučaju da standardni dokument ne bude pripremljen u tom roku, prijelazne odredbe trebale bi predvidjeti korištenje postojećeg standardnog dokumenta. Nadalje, jasna pravila o korištenju jezika trebala bi osigurati pravnu točnost i spriječiti neopravdano kašnjenje.

               (18)

               Redovito izvještavanje država članica Komisiji i Komisije Europskom parlamentu, Vijeću i Europskom gospodarskom i socijalnom odboru trebalo bi osigurati koristan pregled odobrenja koja se izdaju u Zajednici i omogućiti prepoznavanje mogućih poteškoća s kojima se u praksi susreću države članice, kao i korištenih rješenja.

               (19)

               Direktiva Vijeća 96/29/Euratom od 13. svibnja 1996. o utvrđivanju osnovnih sigurnosnih normi za zaštitu zdravlja radnika i stanovništva od opasnosti od ionizirajućeg zračenja (5) primjenjuje se među ostalim za prijevoz, uvoz i izvoz radioaktivnih tvari u Zajednicu i iz nje te utvrđuje sustav izvještavanja i izdavanja odobrenja za djelatnosti koje uključuju ionizirajuće zračenje. Te su odredbe stoga relevantne za područje primjene ove Direktive.

               (20)

               S obzirom na navedeno, potrebno je zbog jasnoće opozvati i zamijeniti Direktivu 92/3/Euratom. Ova Direktiva ne bi smjela zadirati u obveze država članica u pogledu rokova prijenosa u nacionalno zakonodavstvo i u pogledu primjene opozvane Direktive.

               (21)

               U skladu sa stavkom 34. međuinstitucionalnog sporazuma o boljoj pripremi zakonodavstva (6) države članice se poziva da za vlastite potrebe i u interesu Zajednice sastave tablice koje koliko je god to moguće zorno prikazuju korelaciju između ove Direktive i mjera za prenošenje, te da iste tablice objave,

         DONIJELO JE OVU DIREKTIVU:
   POGLAVLJE I.

      UVODNE ODREDBE

   Članak 1.
   Predmet i područje primjene
   1.   Ovom Direktivom uređuje se sustav Zajednice za nadzor i kontrolu prekograničnih pošiljki radioaktivnog otpada i istrošenoga goriva kako bi se osigurala odgovarajuća zaštita stanovništva.
   2.   Ova se Direktiva primjenjuje za prekogranične pošiljke radioaktivnog otpada i istrošenoga goriva kada:

               (a)

               je zemlja podrijetla ili zemlja odredišta ili bilo koja zemlja provoza država članica Zajednice; i

               (b)

               količina i koncentracija pošiljke prelazi razine utvrđene u članku 3. stavku 2. točkama (a) i (b) Direktive 96/29/Euratom.

         3.   Ova se Direktiva ne primjenjuje za pošiljke iskorištenih izvora koje se šalju dobavljaču ili proizvođaču radioaktivnih izvora ili u odobreni objekt.
   4.   Ova Direktiva se ne primjenjuje za pošiljke radioaktivnog materijala koji je preradom obnovljen za daljnju uporabu.
   5.   Ova Direktiva se ne primjenjuje za prekogranične pošiljke otpada koje sadrže samo prirodno prisutni radioaktivni materijal koji ne nastaje iz djelatnosti.
   6.   Ova Direktiva ne dovodi u pitanje prava i obveze koje proizlaze iz međunarodnog prava.
   Članak 2.
   Povrat pošiljki u vezi s djelatnostima obrade i prerade
   Ova Direktiva ne utječe na pravo države članice ili poduzeća u državi članici kojoj:

               (a)

               se šalje radioaktivni otpad za preradu; ili

               (b)

               se šalju drugi materijali s namjenom ponovne upotrebe radioaktivnog otpada,

         da zemlji podrijetla nakon obrade vrati radioaktivni otpad. Isto tako nema utjecaja na pravo države članice ili poduzeća u državi članici kojoj se šalje istrošeno gorivo za preradu da zemlji podrijetla vrati radioaktivni otpad koji se ponovno koristi nakon prerade.
   Članak 3.
   Prekogranične pošiljke istrošenoga goriva za preradu
   Ne dovodeći u pitanje nadležnost svake države članice da uredi svoju politiku glede ciklusa istrošenoga goriva, ova Direktiva ne utječe na pravo države članice da izvozi istrošeno gorivo za preradu, uz poštovanje načela zajedničkog nuklearnog tržišta, a poglavito slobodnog protoka roba. Takve pošiljke i izvoz nadziru se i kontroliraju u skladu s postupcima utvrđenim u ovoj Direktivi.
   Članak 4.
   Povrat pošiljke u slučaju neodobrenih pošiljki i neprijavljenog radioaktivnog otpada
   Ova Direktiva ne utječe na pravo države članice da u zemlju podrijetla sigurno vrati:

               (a)

               pošiljke radioaktivnog otpada i istrošenoga goriva koje ulaze u područje primjene ove Direktive, ali koje nisu bile odobrene u skladu s ovom Direktivom; i

               (b)

               radioaktivno kontaminirani otpad ili materijal koji sadrži radioaktivni izvor, ako zemlja podrijetla taj materijal nije prijavila kao radioaktivni otpad.

         Članak 5.
   Definicije
   Za potrebe ove Direktive primjenjuju se sljedeće definicije:

               1.

               „radioaktivni otpad” znači radioaktivni materijal u plinovitom, tekućem ili krutom obliku, za koji zemlje podrijetla i odredišta ili fizičke ili pravne osobe čije odluke te zemlje prihvaćaju ne predviđaju daljnju uporabu, te koji nadležno tijelo u skladu sa zakonodavstvom i propisima zemalja podrijetla i odredišta kontrolira kao radioaktivni otpad.

               2.

               „istrošeno gorivo” znači nuklearno gorivo koje je bilo ozračeno u reaktorskoj jezgri i trajno uklonjeno iz nje; istrošeno gorivo se može smatrati upotrebljivim sredstvom koje se može preraditi ili koje je namijenjeno za konačno odlaganje bez predviđene daljnje uporabe, te se smatra radioaktivnim otpadom;

               3.

               „prerada” znači postupak ili djelatnost čija je namjena izlučivanje radioaktivnih izotopa iz istrošenoga goriva za daljnju uporabu;

               4.

               „pošiljka” znači cijeli postupak pri premještanju radioaktivnog otpada ili istrošenoga goriva iz zemlje ili države članice podrijetla u zemlju ili državu članicu odredišta;

               5.

               „pošiljka unutar Zajednice” znači pošiljku u kojoj su zemlja podrijetla i zemlja odredišta države članice;

               6.

               „pošiljka izvan Zajednice” znači pošiljku u kojoj su zemlja podrijetla i/ili zemlja odredišta treće zemlje;

               7.

               „odlaganje” znači smještanje radioaktivnog otpada ili istrošenoga goriva u odobreni objekt bez namjene njihovog povrata;

               8.

               „skladištenje” znači čuvanje radioaktivnog otpada ili istrošenoga goriva u objektu koji je primjeren za njihovo skladištenje, s namjerom njihovog povrata;

               9.

               „posjednik” znači bilo koju fizičku ili pravnu osobu koja je prije otpremanja pošiljke radioaktivnog otpada ili istrošenoga goriva u skladu s važećim nacionalnim zakonodavstvom odgovorna za te materijale i planira poslati pošiljku primatelju;

               10.

               „primatelj” znači bilo koju fizičku ili pravnu osobu kojoj se šalje radioaktivni otpad ili istrošeno gorivo;

               11.

               „zemlja ili država članica podrijetla” i „zemlja ili država članica odredišta” znači bilo koju zemlju ili državu članicu iz koje se planira ili izvede slanje pošiljke, odnosno bilo koju zemlju ili državu članica u koju je pošiljka namijenjena ili poslana;

               12.

               „zemlja ili država članica provoza” znači bilo koju zemlju ili državu članicu koja nije ni zemlja ili država članica podrijetla niti zemlja ili država članica odredišta, a preko čijeg se državnog područja planira ili izvede slanje pošiljke;

               13.

               „nadležna tijela” znači tijela koja su po zakonima ili propisima zemalja podrijetla, provoza ili odredišta ovlaštena za primjenu sustava nadzora i kontrole pošiljki radioaktivnog otpada ili istrošenoga goriva;

               14.

               „zatvoreni izvor” ima značenje zatvorenog izvora u smislu Direktive 96/29/Euratom i prema potrebi uključuje kapsulu u kojoj je spremljen radioaktivni materijal kao sastavni dio izvora;

               15.

               „iskorišteni izvor” znači zatvoreni izvor koji se više ne koristi ili se ne namjerava koristiti za djelatnost za koju je bilo izdano odobrenje;

               16.

               „odobreni objekt” znači postrojenje na državnom području zemlje za koje su nadležna tijela te zemlje u skladu s nacionalnim pravom izdali odobrenje za dugoročno skladištenje ili odlaganje zatvorenih izvora, ili objekt koji u skladu s nacionalnim pravom ima odgovarajuće odobrenje za privremeno skladištenje zatvorenih izvora;

               17.

               „propisno ispunjen zahtjev” znači standardni dokument koji ispunjava sve zahtjeve utvrđene člankom 17.

         POGLAVLJE 2.

      POŠILJKE U ZAJEDNICI

   Članak 6.
   Zahtjev za odobrenje pošiljke
   1.   Posjednik koji planira poduzeti pošiljku radioaktivnog otpada ili istrošenoga goriva unutar Zajednice ili koji namjerava dogovoriti poduzimanja takve pošiljke podnosi propisno ispunjen zahtjev za odobrenje nadležnim tijelima države članice podrijetla.
   2.   Zahtjev se može podnijeti za više od jedne pošiljke, pod uvjetom da:

               (a)

               radioaktivni otpad ili istrošeno gorivo na koje se zahtjev odnosi ima u bitnome ista fizička, kemijska i radioaktivna svojstva; i

               (b)

               pošiljke šalje isti posjednik istom primatelju i uključena su ista nadležna tijela; i

               (c)

               u slučaju pošiljki koje uključuju provoz preko trećih zemalja, taj se provoz izvodi preko istog ulaznog i/ili izlaznoga graničnog prijelaza Zajednice i preko istoga graničnog prijelaza dotične treće zemlje ili zemalja, osim ako odgovarajuća nadležna tijela dogovore drukčije.

         Članak 7.
   Slanje zahtjeva nadležnim tijelima
   1.   Nadležna tijela države članice podrijetla šalju propisno ispunjen zahtjev iz članka 6. na suglasnost nadležnim tijelima države članice odredišta i mogućih država članica provoza.
   2.   Nadležna tijela država članica koje sudjeluju u pošiljci poduzimaju mjere potrebne kako bi se osiguralo da se svim informacijama u pogledu pošiljaka uređenih ovom Direktivom rukuje uz dužnu pažnju i da ih se zaštiti protiv svake zlouporabe.
   Članak 8.
   Potvrda o primitku i zahtjev za informacijama
   1.   Nadležna tijela države članice odredišta i provoza unutar 20 dana od primitka zahtjeva provjeravaju je li zahtjev propisno ispunjen u smislu članka 5. stavka 17.
   2.   Ako je zahtjev propisno ispunjen, nadležna tijela države članice odredišta šalju nadležnim tijelima države članice podrijetla potvrdu o primitku, a ostalim nadležnim tijelima koja sudjeluju u pošiljci njezinu presliku, i to najkasnije 10 dana po isteku 20-dnevnog roka utvrđenog u stavku 1.
   3.   Ako bilo koje od nadležnih tijela država članica koje sudjeluju u pošiljci smatra da zahtjev nije propisno ispunjen, od nadležnih tijela države članice podrijetla zahtijevaju informacije koje nedostaju i o tom zahtjevu obavješćuju ostala nadležna tijela. Ovaj zahtjev se podnosi prije isteka roka utvrđenog u stavku 1.
   Nadležna tijela države članice podrijetla prenose tražene informacije predmetnim nadležnim tijelima.
   Nadležna tijela države članice odredišta najkasnije 10 dana nakon primitka traženih informacija i ne prije isteka 20-dnevnog roka utvrđenog u stavku 1. šalju nadležnim tijelima države članice podrijetla potvrdu o primitku, a ostalim nadležnim tijelima koja sudjeluju u pošiljci njezinu presliku.
   4.   Rokovi za izdavanje potvrde o primitku utvrđeni u stavcima 1., 2. i 3. mogu se skratiti ako nadležna tijela država članica odredišta i provoza utvrde da je zahtjev propisno ispunjen.
   Članak 9.
   Suglasnost i odbijanje
   1.   Nadležna tijela svih država članica koja sudjeluju u pošiljci najkasnije dva mjeseca od datuma potvrde o primitku obavješćuju nadležna tijela države članice podrijetla o svojoj suglasnosti ili o uvjetima koji su po njihovom mišljenju potrebni za suglasnost ili o odbijanju suglasnosti.
   Međutim, nadležna tijela države članice odredišta ili bilo koje države članice provoza mogu za obavijest o svojem stajalištu zahtijevati produljenje roka navedenog u prvom podstavku, pri čemu produljenje ne smije biti dulje od jednog mjeseca.
   2.   Ako od nadležnih tijela države članice odredišta i/ili predviđene države članice provoza po isteku rokova utvrđenih u stavku 1. nije primljen nikakav odgovor, smatra se da su navedene zemlje dale svoju suglasnost za pošiljku.
   3.   Države članice navode razloge za svako odbijanje suglasnosti ili za uvjete o kojima ovisi njihova suglasnost, koji se:

               (a)

               u slučaju država članica provoza temelje na odgovarajućem nacionalnom zakonodavstvu, zakonodavstvu Zajednice ili međunarodnom zakonodavstvu koje se primjenjuje za prijevoz radioaktivnog materijala;

               (b)

               u slučaju države članice odredišta temelje na odgovarajućem zakonodavstvu koje se primjenjuje za zbrinjavanje radioaktivnog otpada ili istrošenoga goriva, ili na odgovarajućem nacionalnom zakonodavstvu, zakonodavstvu Zajednice ili međunarodnom zakonodavstvu koje se primjenjuje za prijevoz radioaktivnog materijala.

         Mogući uvjeti koje postavljaju nadležna tijela država članica, bez obzira jesu li to nadležna tijela zemlje provoza ili odredišta, ne mogu biti stroži od uvjeta koji su utvrđeni za slične pošiljke unutar tih država članica.
   4.   Država članica ili države članice koje su dale suglasnost za provoz određene pošiljke ne mogu odbiti suglasnost za povrat pošiljke u sljedećim slučajevima:

               (a)

               kada se prvotna suglasnost odnosila na materijal koji se šalje u svrhu obrade ili prerade, ako se povrat pošiljke odnosi na radioaktivni otpad ili druge proizvode jednakovrijedne prvotnom materijalu nakon obrade ili prerade, a pritom se poštuju svi zahtjevi odgovarajućeg zakonodavstva;

               (b)

               u okolnostima opisanim u članku 12., ako se povrat pošiljke izvodi pod istim uvjetima i s istim specifikacijama.

         5.   O neopravdanom kašnjenju i/ili manjku suradnje nadležnih tijela druge države članice obavješćuje se Komisiju.
   Članak 10.
   Odobrenje pošiljke
   1.   Ako su za pošiljku izdane sve potrebne suglasnosti, nadležna tijela države članice podrijetla mogu posjedniku odobriti slanje pošiljke te o tome obavješćuju nadležna tijela države članice odredišta i mogućih država članica ili trećih zemalja provoza.
   2.   Odobrenje iz stavka 1. ni na koji način ne utječe na odgovornost posjednika, prijevoznika, vlasnika, primatelja ili bilo koje druge fizičke ili pravne osobe koja sudjeluje u pošiljci.
   3.   Jedno odobrenje može se odnositi na više od jedne pošiljke ako su ispunjeni uvjeti utvrđeni u članku 6. stavku 2.
   4.   Odobrenje je važeće za razdoblje od najviše tri godine.
   Države članice pri utvrđivanju ovog razdoblja valjanosti uzimaju u obzir moguće uvjete koje su države članice odredišta ili provoza utvrdile u svojoj suglasnosti.
   Članak 11.
   Potvrda o primitku pošiljke
   1.   U roku od 15 dana od primitka pošiljke, primatelj šalje nadležnim tijelima države članice odredišta potvrdu o primitku svake pošiljke.
   2.   Nadležna tijela države članice odredišta šalju preslike potvrde o primitku pošiljke državi članici podrijetla i mogućim državama članicama ili trećim zemljama provoza.
   3.   Nadležna tijela države članice podrijetla šalju presliku potvrde o primitku pošiljke prvotnom posjedniku.
   Članak 12.
   Neuspjela pošiljka
   1.   Država članica odredišta, podrijetla ili provoza može odlučiti da se pošiljka ne smije dovršiti ako uvjeti za pošiljku u skladu s ovom Direktivom više nisu ispunjeni, ili nisu u skladu s odobrenjima ili suglasnostima izdanim u skladu s ovom Direktivom.
   Ta država članica o svojoj odluci odmah obavješćuje nadležna tijela drugih država članica koje sudjeluju u pošiljci.
   2.   Kada pošiljka ne može biti izvedena do kraja ili ako nisu ispunjeni uvjeti za pošiljku u skladu s ovom Direktivom, nadležna tijela države članice podrijetla osiguravaju da predmetni radioaktivni otpad ili istrošeno gorivo ponovno preuzme njegov posjednik, osim ako je moguće postići siguran alternativni dogovor. Ta nadležna tijela osiguravaju da osoba odgovorna za pošiljku prema potrebi poduzme korektivne sigurnosne mjere.
   3.   Troškove koji nastaju u slučaju kada pošiljku nije moguće ili nije dozvoljeno izvesti do kraja snosi posjednik.
   POGLAVLJE 3.

      POŠILJKE IZVAN ZAJEDNICE

   Članak 13.
   Uvoz u Zajednicu
   1.   Kada radioaktivni otpad ili istrošeno gorivo koji ulaze u područje primjene ove Direktive ulaze u Zajednicu iz treće zemlje, pri čemu je zemlja odredišta država članica, primatelj podnosi zahtjev za odobrenje nadležnim tijelima te države članice. Zahtjev se može poslati u odnosu na više od jedne pošiljke pod uvjetima utvrđenim u članku 6. stavku 2.
   Zahtjev mora sadržati dokaze da je primatelj sklopio dogovor s posjednikom s poslovnim nastanom u trećoj zemlji, kojeg su prihvatila nadležna tijela te treće zemlje i koji obvezuje tog posjednika da ponovno preuzme radioaktivni otpad ili istrošeno gorivo u slučaju da se pošiljka ne može izvesti do kraja u skladu s ovom Direktivom, kako je utvrđeno u stavku 5. ovog članka.
   2.   Nadležna tijela države članice odredišta šalju zahtjev iz stavka 1. na suglasnost mogućim nadležnim tijelima država članica provoza.
   Primjenjuju se članci 8. i 9.
   3.   Ako su za pošiljku izdane sve potrebne suglasnosti, nadležna tijela države članice odredišta mogu primatelju odobriti slanje pošiljke te o tome obavješćuju nadležna tijela mogućih država članica ili trećih zemalja podrijetla ili provoza.
   Primjenjuje se članak 10. stavci 2., 3. i 4.
   4.   U roku od 15 dana od primitka pošiljke primatelj šalje nadležnim tijelima države članice odredišta potvrdu o primitku svake pošiljke. Nadležna tijela države članice odredišta šalju preslike potvrde o primitku pošiljke zemlji podrijetla i mogućim državama članicama ili trećim zemljama provoza.
   5.   Država članica odredišta ili moguća država članica provoza može odlučiti da se pošiljka ne smije dovršiti ako uvjeti za pošiljku u skladu s ovom Direktivom više nisu ispunjeni, ili nisu u skladu s odobrenjima ili suglasnostima izdanim u skladu s ovom Direktivom. Ta država članica o svojoj odluci odmah obavješćuje nadležna tijela zemlje podrijetla.
   6.   Troškove koji nastaju u slučaju kada pošiljku nije moguće ili nije dozvoljeno izvesti do kraja snosi primatelj.
   Članak 14.
   Provoz kroz Zajednicu
   1.   Kada radioaktivni otpad ili istrošeno gorivo ulaze u Zajednicu iz treće zemlje, pri čemu zemlja odredišta nije država članica, fizička ili pravna osoba odgovorna za brigu o pošiljci u državi članici kroz čiju carinsku postaju radioaktivni otpad ili istrošeno gorivo najprije ulazi u Zajednicu (prva država članica provoza) podnosi zahtjev za odobrenje nadležnim tijelima te države članice. Zahtjev se može poslati u odnosu na više od jedne pošiljke pod uvjetima utvrđenim u članku 6. stavku 2.
   Zahtjev mora sadržati dokaze da je primatelj s poslovnim nastanom u trećoj zemlji sklopio dogovor s posjednikom s poslovnim nastanom u trećoj zemlji, koji su prihvatila nadležna tijela te treće zemlje i koji obvezuje tog posjednika da ponovno preuzme radioaktivni otpad ili istrošeno gorivo u slučaju da se pošiljka ne može izvesti do kraja u skladu s ovom Direktivom, kako je utvrđeno u stavku 5. ovog članka.
   2.   Nadležna tijela prve države članice provoza šalju zahtjev iz stavka 1. na suglasnost mogućim nadležnim tijelima država članica provoza.
   Primjenjuju se članci 8. i 9.
   3.   Ako su za pošiljku izdane sve potrebne suglasnosti, nadležna tijela prve države članice provoza mogu odgovornoj osobi iz stavka 1. odobriti slanje pošiljke te o tome obavješćuju nadležna tijela mogućih država članica ili trećih zemalja provoza ili podrijetla.
   Primjenjuje se članak 10. stavci 2., 3. i 4.
   4.   U roku od 15 dana od datuma dospijeća, odgovorna osoba iz stavka 1. obavještava nadležna tijela prve države članice provoza da su radioaktivni otpad ili istrošeno gorivo stigli do svojeg odredišta u trećoj zemlji i navodi zadnju carinsku postaju u Zajednici kroz koju je prošla pošiljka.
   Obavijest podupire izjava ili potvrda primatelja u kojoj se navodi da su radioaktivni otpad ili istrošeno gorivo stigli na svoje pravo odredište i u kojoj se navodi carinska postaja ulaska u treću zemlju.
   5.   Država članica provoza može odlučiti da se pošiljka ne smije dovršiti ako uvjeti za pošiljku u skladu s ovom Direktivom više nisu ispunjeni, ili nisu u skladu s odobrenjima ili suglasnostima izdanim u skladu s ovom Direktivom. Ta država članica o svojoj odluci odmah obavješćuje nadležna tijela zemlje podrijetla. Troškove koji nastaju u slučaju kada pošiljku nije moguće ili nije dozvoljeno izvesti do kraja snosi odgovorna osoba iz stavka 1.
   Članak 15.
   Izvoz iz Zajednice
   1.   Kada se radioaktivni otpad ili istrošeno gorivo izvoze iz Zajednice u treću zemlju, posjednik podnosi zahtjev za odobrenje nadležnim tijelima države članice podrijetla. Zahtjev se može poslati u odnosu na više od jedne pošiljke pod uvjetima utvrđenim u članku 6. stavku 2.
   2.   Nadležna tijela države članice podrijetla:

               (a)

               obavješćuju nadležna tijela zemlje odredišta o planiranoj pošiljci i traže njihovu suglasnost; i

               (b)

               šalju zahtjev iz stavka 1. na suglasnost nadležnim tijelima mogućih država članica provoza;

         Primjenjuje se članak 8.
   3.   Ako su za pošiljku izdane sve potrebne suglasnosti, nadležna tijela države članice podrijetla mogu posjedniku odobriti slanje pošiljke te o tome obavješćuju nadležna tijela treće zemlje odredišta i mogućih država članica ili trećih zemalja provoza.
   Primjenjuje se članak 10. stavci 2., 3. i 4.
   4.   U roku od 15 dana od datuma dospijeća, posjednik obavješćuje nadležna tijela države članice podrijetla da su radioaktivni otpad ili istrošeno gorivo stigli do svojeg odredišta u trećoj zemlji i navodi zadnju carinsku postaju u Zajednici kroz koju je prošla pošiljka.
   Obavijest podupire izjava ili potvrda primatelja u kojoj se navodi da su radioaktivni otpad ili istrošeno gorivo stigli na svoje pravo odredište i u kojoj se navodi carinska postaja ulaska u treću zemlju.
   5.   Država članica podrijetla ili bilo koja država članica provoza može odlučiti da se pošiljka ne smije dovršiti ako uvjeti za pošiljku u skladu s ovom Direktivom više nisu ispunjeni, ili nisu u skladu s odobrenjima ili suglasnostima izdanim u skladu s ovom Direktivom. Ta država članica provoza o svojoj odluci odmah obavješćuje nadležna tijela države članice podrijetla.
   Primjenjuje se članak 12. stavci 2. i 3.
   Članak 16.
   Zabranjeni izvozi
   1.   Nadležna tijela država članica ne odobravaju pošiljke:

               (a)

               u destinacije južnije od 60° južne zemljopisne širine; ili

               (b)

               u državu koja je potpisnica Sporazuma o partnerstvu između članica skupine afričkih, karipskih i pacifičkih država s jedne strane i Europske zajednice i njezinih država članica s druge strane (Sporazum AKP–EZ iz Cotonoua), a koja nije država članica, ne dovodeći u pitanje članak 2., ili

               (c)

               u treću zemlju koja prema mišljenju nadležnih tijela države članice podrijetla u skladu s mjerilima iz stavka 2. ovog članka nema administrativnih i tehničkih mogućnosti te regulatornu strukturu za sigurno zbrinjavanje radioaktivnog otpada ili istrošenoga goriva, kako je navedeno u Zajedničkoj konvenciji. Pri oblikovanju mišljenja o ovom predmetu, države članice uzimaju u obzir sve relevantne informacije iz drugih država članica. S tim u vezi države članice svake godine izvještavaju Komisiju i Savjetodavni odbor uspostavljen člankom 21.

         2.   Komisija u skladu s postupkom iz članka 21. i uzimajući između ostalog u obzir odgovarajuće sigurnosne standarde Međunarodne agencije za atomsku energiju (IAEA) utvrđuje mjerila kojima državama članicama olakšava procjenu jesu li ispunjeni zahtjevi za izvoz.
   POGLAVLJE 4.

      OPĆE ODREDBE

   Članak 17.
   Upotreba standardnog dokumenta
   1.   Standardni se dokument upotrebljava za sve pošiljke koje ulaze u područje primjene ove Direktive.
   2.   Komisija u skladu s postupkom utvrđenim u članku 21. utvrđuje standardni dokument koji u prilogu sadrži popis minimalnih zahtjeva za propisno ispunjen zahtjev.
   Standardni dokument i njegovi prilozi objavljuju se u Službenom listu Europske unije i bit će dostupni u elektroničkom obliku najkasnije do 25. prosinca 2008. Standardni dokument se prema potrebi obnavlja po istom postupku.
   3.   Zahtjev za odobrenje i svi ostali dokumenti i informacije iz članaka 10., 13., 14. i 15. prilažu se na jeziku koji je prihvatljiv nadležnim tijelima države članice kojima se u skladu s ovom Direktivom podnosi zahtjev za izdavanje odobrenja.
   Na zahtjev nadležnih tijela zemlje odredišta ili provoza posjednik prilaže ovjeren prijevod na jeziku koji je prihvatljiv tim tijelima.
   4.   Svi dodatni zahtjevi za odobrenje pošiljke prilažu se standardnom dokumentu.
   5.   Ne dovodeći u pitanje moguće popratne dokumente koji se zahtijevaju u skladu s drugim relevantnim pravnim odredbama, svaku pošiljku koja ulazi u područje primjene ove Direktive, uključujući i slučajeve gdje se odobrenje u jednom dokumentu odnosi na više od jedne pošiljke, prati ispunjen standardni dokument koji potvrđuje da je postupak odobrenja propisno poštovan.
   6.   Ovi su dokumenti dostupni nadležnim tijelima zemlje podrijetla i odredišta i svih zemalja provoza.
   Članak 18.
   Nadležna tijela
   1.   Države članice najkasnije do 25. prosinca 2008. šalju Komisiji ime(na) i adresu(-e) nadležnog tijela ili nadležnih tijela i sve potrebne informacije za brzu komunikaciju s tim tijelima.
   2.   Države članice redovito šalju Komisiji sve izmjene ovih podataka.
   Članak 19.
   Slanje dokumenata i informacija
   1.   Komisija u skladu s postupkom iz članka 21. utvrđuje preporuke za siguran i učinkovit sustav slanja dokumenata i informacija vezanih uz odredbe ove Direktive.
   2.   Komisija uspostavlja i održava platformu za elektronsku komunikaciju gdje objavljuje:

               (a)

               ime(na) i adresu(-e) nadležnog tijela ili nadležnih tijela pojedinih država članica;

               (b)

               jezike koji su prihvatljivi nadležnim tijelima pojedine države članice;

               (c)

               sve opće uvjete i moguće dodatne zahtjeve koje treba ispuniti kako bi nadležna tijela pojedine države članice odobrila pošiljku.

         Članak 20.
   Redovita izvješća
   1.   Države članice šalju Komisiji izvješća o primjeni ove Direktive do 25. prosinca 2011., a nakon toga svake tri godine.
   2.   Komisija na temelju tih izvješća, u skladu s postupkom utvrđenim u članku 21., priprema sažeto izvješće za Europski parlament, Vijeće i Europski gospodarski i socijalni odbor, pri čemu posebnu pozornost usmjerava na primjenu članka 4.
   Članak 21.
   Savjetodavni odbor
   1.   Pri izvođenju zadataka utvrđenih u članku 16. stavku 2., članku 17. stavku 2., članku 19. stavku 1. i članku 20. stavku 2., Komisiji pomaže odbor savjetodavne prirode sastavljen od predstavnika država članica, kojim predsjeda predstavnik Komisije (dalje u tekstu: „Odbor”).
   2.   Predstavnik Komisije predlaže Odboru nacrt mjera koje treba poduzeti. Odbor daje svoje mišljenje o nacrtu u roku koji predsjednik može utvrditi u skladu s hitnošću predmeta, ako je potrebno putem glasovanja.
   3.   Mišljenje se unosi u zapisnik. Svaka država članica ima pravo zahtijevati da se njezino stajalište unese u zapisnik.
   4.   Komisija uzima u obzir mišljenje Odbora. Komisija obavješćuje Odbor o tome na koji je način uzela u obzir njegovo mišljenje.
   Članak 22.
   Prenošenje
   1.   Države članice donose zakone i druge propise potrebne za usklađivanje s odredbama ove Direktive prije 25. prosinca 2008. One o tome odmah obavješćuju Komisiju.
   Kad države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 23.
   Stavljanje izvan snage
   1.   Direktiva 92/3/Euratom stavlja se izvan snage s učinkom od 25. prosinca 2008., ne dovodeći u pitanje obveze država članica u pogledu rokova za prenošenje u nacionalno zakonodavstvo i primjenu te Direktive.
   2.   Upućivanja na Direktivu stavljenu izvan snage tumače se kao upućivanja na ovu Direktivu i čitaju se u skladu s korelacijskom tablicom u Prilogu.
   Članak 24.
   Prijelazne odredbe
   1.   Ako je zahtjev za odobrenje propisno odobren ili dostavljen nadležnim tijelima zemlje podrijetla prije 25. prosinca 2008., Direktiva 92/3/Euratom se primjenjuje za sve pošiljke na koje se odobrenje odnosi.
   2.   Pri odluci o zahtjevima za odobrenje dostavljenima prije 25. prosinca 2008., u odnosu na više od jedne pošiljke radioaktivnog otpada i istrošenoga goriva u treću zemlju odredišta, država članica podrijetla uzima u obzir sve relevantne okolnosti, a posebno:

               (a)

               planirani vremenski raspored izvođenja pošiljaka na koje se odnosi isti zahtjev;

               (b)

               utemeljenost uključenja svih pošiljaka u isti zahtjev;

               (c)

               primjerenost izdavanja odobrenja za manji broj pošiljaka od broja navedenog u zahtjevu.

         3.   Dok ne postane dostupan standardni dokument iz članka 17. ove Direktive, za potrebe ove Direktive upotrebljava se, mutatis mutandis, standardni dokument utvrđen u Odluci Komisije 93/552/Euratom (7).
   Članak 25.
   Stupanje na snagu
   Ova Direktiva stupa na snagu dvadesetog dana od dana objave u Službenom listu Europske unije.
   Članak 26.
   Ova je Direktiva upućena državama članicama.

      Sastavljeno u Bruxellesu 20. studenoga 2006.

            Za Vijeće

            Predsjednik

         J. KORKEAOJA

      (1)  SL C 286, 17.11.2005., str. 34.

      (2)  Mišljenje od 5. srpnja 2006. (još nije objavljeno u Službenom listu).

      (3)  SL C 119, 22.5.2002., str. 7.

      (4)  SL L 35, 12.2.1992., str. 24.

      (5)  SL L 159, 29.6.1996., str. 1.

      (6)  SL C 321, 31.12.2003., str. 1.

      (7)  Odluka Komisije 93/552/Euratom od 1. listopada 1993. o utvrđivanju standardnog dokumenta za nadzor i kontrolu pošiljki radioaktivnog otpada iz Direktive Vijeća 92/3/Euratom (SL L 268, 29.10.1993., str. 83.).
   PRILOG
   KORELACIJSKA TABLICA

               Direktiva 92/3/Euratom

               Ova Direktiva

                  Članak 1.

                  Članak 1.

                  Članak 2.

                  Članak 5.

                  Članak 3.

               Prva uvodna izjava

               Članak 4. prvi podstavak, prva rečenica

               Članak 6. stavak 1.

               Članak 4. prvi podstavak, druga rečenica

               Članak 7. stavak 1.

               Članak 4. drugi podstavak

               Članak 17. stavak 1.

               Članak 4. treći podstavak

               nema

               Članak 5. stavak 1.

               Članak 6. stavak 2.

               Članak 5. stavak 2.

               Članak 10. stavak 4.

               Članak 6. stavak 1. prvi podstavak

               Članak 9. stavak 1.

               Članak 6. stavak 1. drugi podstavak

               Članak 17. stavak 1.

               Članak 6. stavak 2.

               Članak 9. stavak 3.

               Članak 6. stavak 3.

               Članak 9. stavak 1. drugi podstavak

               Članak 6. stavak 4.

               Članak 9. stavak 2.

               Članak 7. prvi podstavak

               Članak 10. stavak 1.

               Članak 7. drugi podstavak

               Članak 17. stavak 1.

               Članak 7. treći podstavak

               Članak 10. stavak 2.

                  Članak 8.

               Članak 17. stavak 5.

               Članak 9. stavak 1., prvi dio rečenice

               Članak 11. stavak 1.

               Članak 9. stavak 1., krajnji dio rečenice

               Članak 17. stavak 1.

               Članak 9. stavak 2., prva rečenica

               Članak 11. stavak 2.

               Članak 9. stavak 2., druga rečenica

               Članak 11. stavak 3.

               Članak 10. stavak 1.

                  Članak 13.

               Članak 10. stavak 1., kraj prve rečenice

               Članak 17. stavak 1.

               Članak 10. stavak 2.

                  Članak 14.

               Članak 10. stavak 3.

                  Članak 13.

                  Članak 11.

               Članak 16. stavak 1.

               Članak 12. stavak 1.

               Članak 15. stavak 1.

               Članak 12. stavak 2.

               Članak 15. stavak 3.

               Članak 12. stavak 3.

               Članak 10. stavak 2.

               Članak 12. stavak 4.

               Članak 17. stavak 1.

               Članak 12. stavak 5.

               Članak 15. stavak 4. prvi podstavak

               Članak 12. stavak 6.

               Članak 15. stavak 4. drugi podstavak

                  Članak 13.

               Članak 1. stavak 3.

                  Članak 14.

                  Članak 2.

               Članak 15. stavak 1.

               Članak 12. stavak 2.

               Članak 15. stavak 2.

               Članak 13. stavak 1. drugi podstavak

                  Članak 16.

               Članak 9. stavak 4.

                  Članak 17.

                  Članak 18.

                  Članak 18.

                  Članak 20.

                  Članak 19.

                  Članak 21.

               Članak 20. (prva, druga i treća alineja)

               Članak 17. stavak 1.

               Članak 20. četvrta alineja

               Članak 16. stavak 2.

               Članak 20. peta alineja

               Članak 20. stavak 2.

                  Članak 21.

                  Članak 22.

                  Članak 22.

                  Članak 26.

               Članak 3. (novi)

               Članak 4. (novi)

               Članak 8. (novi)

               Članak 19. (novi)

               Članak 23. (novi)

               Članak 24. (novi)

               Članak 25. (novi)